

**ROKIŠKIO RAJONO SAVIVALDYBĖS TARYBA**

**ETIKOS KOMISIJOS POSĖDŽIO PROTOKOLAS**

2025 m. balandžio 29 d. Nr. EV-4

Rokiškis

Posėdis vyko 2025 m. balandžio 22 d. 9–9.20 val.

*Posėdžio metu daroma YouTube platformos garso ir vaizdo įrašas, vyksta komisijos posėdžio transliacija internete.*

Posėdžio pirmininkė – Laimutė Sadauskienė.

Posėdžio sekretorė – Aušra Linkevičienė.

Dalyvauja: komisijos nariai: Virgilijus Dambrauskas; Lina Meilutė-Datkūnienė; Vytautas Saulis; Danutė Vaičiulienė. Dėl pateisinamų priežasčių posėdyje nedalyvauja Irma Rutkauskienė. Posėdžio dalyvių sąrašas pridedamas.

DARBOTVARKĖ:

1. Dėl Rokiškio rajono savivaldybės tarybos Etikos komisijos veiklos ataskaitos rengimo.

2. Dėl gauto rašto iš Vyriausiosios tarnybinės etikos komisijos aptarimo.

3. Kiti klausimai, pasisakymai

L. Sadauskiene skelbia posėdį pradėtu.

1. SVARSTYTA. Dėl Rokiškio rajono savivaldybės tarybos Etikos komisijos (toliau – Etikos komisija) veiklos ataskaitos rengimo.

L. Sadauskienė primena, kad Visiems buvo persiųstas Etikos komisijos veiklos ataskaitos projektas. Teiraujasi, ar reikia jį papildyti.

V. Saulis sako, kad pritaria ataskaitos projektui.

L. Sadauskienė atkreipia dėmesį, kad reikia nuspręsti kaip ataskaita bus pristatyta.

V. Dambrauskas siūlo ataskaitą pristatyti tarybai, parengiant tarybos sprendimą.

V. Saulis pritaria V. Dambrauskui, kad komisijos pirmininkė turėtų pristatyti ataskaitą tarybai.

L. Sadauskienė sako, kad artimiausioje taryboje pristatys komisijos veiklos ataskaitą už 2024 metus

NUTARTA. Kitam Rokiškio rajono savivaldybės tarybos posėdžiui teikti sprendimo projektą dėl Etikos komisijos 2024 m. veiklos ataskaitos.

2. SVARSTYTA. Dėl gauto rašto iš Vyriausiosios tarnybinės etikos komisijos (toliau –VTEK) aptarimo.

L. Sadauskienė primena, kad iš VTEK 2025 m. balandžio 16 d. yra gautas raštas „Dėl atsiliepimo į patikslintą skundą pateikimo“. Šis dokumentas yra išsiųstas visiems komisijos nariams susipažinti. Šiuo raštu prašoma per 5 darbo dienas pateikti atsakymą ir patikslinti, kaip buvo nagrinėjamas skundas, atsiųsti protokolus ir vaizdo ar garso įrašus.

V. Dambrauskas sako, kad medžiagos dėl skundo nagrinėjimo nepadaugėjo, jos yra tiek kiek yra, vyko balsavimas, mūsų nuomonės išsiskyrė. Nemano, kad dabar balsuojant kažkas pasikeis.jo manymu reikia visą prašomą medžiagą pateikti, kad nekiltų dviprasmiškumų. Iš naujo klausimo nagrinėti nemato poreikio.

L. Meilutė-Datkūnienė pritaria V. Dambrausko išsakytoms mintims. Sprendimas yra priimtas, medžiaga išnagrinėta, reikia pateikti tai ko prašoma rašte.

V. Saulis mano, kad neverta grįžti atgal. Viskas yra išnagrinėta, dokumentai parengti, o jei kils neaiškumų, tai patikslinsime. Jis mano, kad reikia pateikti tai ko prašo.

D. Vaičiulienė pritaria išsakytoms mintims.

L. Sadauskienė primena, kad ankstesniuose komisijos posėdžiuose buvo kalbėta apie rekomendacijas dėl Rokiškio rajono savivaldybės Apdovanojimų komisijos (toliau – Apdovanojimų komisija) nuostatų keitimo. Teiraujasi, ką siūloma koreguoti.

V. Dambrauskas mano, kad tai nėra Etikos komisijos sritis.

V. Saulis sako, kad tai yra Apdovanojimų komisijos reikalas, jei komisija mato poreikį, tai ir keis nuostatus.

V. Dambrauskas sako, kad Etikos komisija turi atsakyti ar spręst klausimus dėl kurių kreipiamasi, o dėl nuostatų keitimo, mano, kad yra perteklinis dalykas.

L. Sadauskienė teiraujasi, ar Etikos komisija negalėtų rekomenduoti pakeitimų, nes iškyla nesusipratimų.

L. Meilutės-Datkūnienės nuomone, Etikos komisija ne vien nagrinėti tuos klausimus dėl kurių yra kreipiamasi, o ir imtis iniciatyvos matydami tam tikrą problemą ar situacijas, keliančias nesusipratimus. Ji mano, kad Etikos komisija apdovanojimų komisijai gali rekomenduoti peržiūrėti nuostatus.

V. Dambrauskas nemano, kad Etikos komisija turi nagrinėti klausimus dėl kurių į mus kreipiasi. Jo nuomone, Apdovanojimų komisijos nuostatai yra pakankamai tinkami ir suprantami, jei juos norima suprasti.

V. Saulis mano, kad pati Apdovanojimų komisija yra suinteresuota peržiūrėti nuostatus, rekomenduoti galima.

L. Meilutė-Datkūnienė siūlo šiuo klausimu balsuoti.

L. Sadauskienė skelbia balsavimą.

NUSPRĘSTA Rekomenduoti Apdovanojimų komisijai peržiūrėti nuostatus (3 už, 2 susilaiko).

3. SVARSTYTA. Kiti klausimai.

L. Sadauskienė teiraujasi ar neturėtume papildyti ar pakeisti savo nuostatų.

L. Meilutė-Datkūnienė siūlo įtraukti punktą, kuris įpareigotų komisijos posėdžius filmuoti ir įrašinėti garso įrašus.

V. Saulis pritaria, kad reikia papildyti nuostatus.

L. Sadauskienė sako, kad reikia kitai tarybai parengti tarybos sprendimą dėl etikos komisijos nuostatų pakeitimo.

Visi tam pritaria.

V. Dambrauskas išsako pastebėjimus dėl protokolo rašymo ir atsakymų VTEK formuluotes.

L. Sadauskienė atsako, kad atkreips dėmesį.

Posėdžio pirmininkė Laimutė Sadauskienė

Posėdžio sekretorė Aušra Linkevičienė